Internetda Ginness rekordlar kitobi rekordchisi Aleksandr Muromskiy tomoshabinlar hayqiriqlari ostida tovani ikkiga buklab tashlagani tasvirlangan video paydo bo‘ldi. Hodisa Rossiyaning Oryol shahridagi talabalar basketbol assotsiatsiyasi yulduzlari uchrashuvida yuz berdi. Taym-autlardan birida Muromskiy o‘yin maydoniga chiqib, bir necha soniya davomida unga tashkilotchilardan tomonidan berilgan tovani naysimon shaklga keltirib qo‘ydi. Assotsiatsiya rasmiy saytining yozishicha, zarar ko‘rgan tova Moskvaga - talabalar basketbol assotsiatsiyasiga raislik qiluvchi Rossiya adliya vaziri Aleksandr Konovalovga jo‘natiladi. Aleksandr Muromskiy Oryol viloyati ma’muriyatida ishlaydi hamda jismoniy tarbiya va sport boshqarmasiga rahbarlik qiladi. U Ginness rekordlar kitobi qo‘mitasi tomonidan rasman qayd etilgan 9ta jahon rekordi sohibi hisoblanadi.